આ અરજી અંગે એડિશનલ સેશન્સ જજ એન.જી. દવેએ પોતાનો ચુકાદો જાહેર કરીને હાર્દિક પટેલ, ચિરાગ પટેલ અને દિનેશ બાંભણિયાને જામીન આપવાનો સાફ ઈન્કાર કરી દીધો હતો. કોર્ટે આરોપીઓની જામીન અરજી ફગાવતા કહ્યું હતું કે જો આરોપીઓને જામીન અપાય તો રાજ્યમાં કાયદો અને વ્યવસ્થાની પરિસ્થિતિ જોખમાય તેવી શક્યતા છે. આ કેસમાં આરોપીઓ વિરુદ્ધ પ્રથમ દર્શનીય ગુનો જણાય છે અને ગુનાની ગંભીરતા જોતા હાલના તબક્કે જામીન આપી શકાય તેમ નથી.